Суреттер сөйлейді
"Суреттер сөйлейді"|"https://madeniportal.kz/adebiet/suretter-soileidi"
TITLE: Суреттер сөйлейді
URL: https://madeniportal.kz/adebiet/suretter-soileidi
META: "Суреттер сөйлейді"|"https://madeniportal.kz/adebiet/suretter-soileidi"
TOTAL WORDS: 238
TEXT: Күні кеше елімізде тұңғыш рет ҚР Тәуелсіздігінің 30 жылдығына орай Қарағанды облысы әкімдігі мәдениет, архивтер және құжаттама басқармасының қолдауымен «Мәдениет порталы» ақпараттық агенттігінде «Тәуелсіздік: Сөз бен Сурет» атты ақындар мен суретшілер арасындағы республикалық онлайн-байқауы жарияланған болатын. Осыған байланысты ақын Жадыра Байбұланова мен суретші Құралай Аманжолованың аталмыш жоба жөніндегі пікірлерін оқырман назарына ұсынамыз. Мархабат! Жадыра Байбұланова: Өнердің қай түрі болмасын, бір-бірімен ұштасып, қабысып жатады. Өлең дегеннің өзі сөзбен салынған сурет болса, бейнелеу өнері қылқаламмен жазылған бекзат өнер ғой. Осы ретте бұрын-соңды болмаған «Тәуелсіздік: Сөз бен Сурет» онлайн-байқауының ұтары көп. Бірнеше жыл бұрын өзім ұнатқан суреттерге өлең жазып, оны «Суреттер сөйлейді» деген атаумен кітапқа енгізген едім. Бұл байқаудың да сол жаңашылдығы қуантты. Одан бөлек, суретшілер мен ақындар бірін-бірі біліп, Тәуелсіздігіміздің 30 жылдығына тарту болатын тың еңбектер туады деп ойлаймын, бұйырса. Байқауға сәттілік! Құралай Аманжолова: Әрине, осы іспетті конкурстар көптеп өтуі керек. Бұл шығармашыл адамды жұмыс жасауға шабыттандырады. Қазір біздің елде талантты адамдар елеусіз қалып жатқаны рас. Мәдениет — адамзат тұлғасы деңгейіне көтеретін негізгі құрал. Мәдениеттің өзекті бөлігі — өнер. Шынында да өнер мәдениеттің алтын қазынасы, адамның ұлылығын білдіретін ғажап көріністердің бірі. Бұл туралы ұзақ уақыт сөйлесуге болады. Сол ретте осындай шаралар, конкурстар жиі өтуі керек деп санаймын. «Тәуелсіздік: Сөз бен Сурет» байқауы көптеген талантымыздың өнер аспанында қанат қағып, еркін самғауына жол ашады деп сенемін. Қасқыр Көк қоршау Қыз бен апельсин Одақ Қабылдау Әділет Шопен ЖАҢАЛЫҚТАР АЙМАҚТАР АВТОРЛАР СҰХБАТТАР MADENI TV ӘДЕБИЕТ ТЕАТР МУЗЕЙ КІТАПХАНА МУЗЫКА КИНО БЕЙНЕЛЕУ ӨНЕРІ САЛТ-ДӘСТҮР ТУРИЗМ
